Skoven ved Creil (nederlandsk: Creiler Woud eller Kreilse Bos) er en skov, som lå nord-øst for nutidens provins Noord-Holland i Nederlandene. Skoven er kendt fra en jagt, som blev organiseret af grev Floris II af Holland i 1100-tallet, og som endte med, at den frisiske adelsmand Galama mistede livet i en tvist om retten til at drive jagt der. Den strakte sig omtrent fra det som nu er øen Texel til Enkhuizen.  Skovens skæbne Under den store storm og oversvømmelse som fandt sted natten efter allehelgensdag (1. – 2. november) 1170 forsvandt denne skov i Zuiderzee. Rester af den kan endnu findes på bunden av IJsselmeer.  Minder Tre stednavne minder endnu om skoven, som en gang lå her: Kreil og Kreileroord i provinsen Noord-Holland og Creil i Flevoland.